મોરબી : સમગ્ર રાજ્ય જ નહીં બલ્કે સમગ્ર દેશમાં પ્રથમ કહી શકાય તેવું પગલું મોરબી નગરપાલિકા દ્વારા ભરવામાં આવ્યું છે, મોરબી પાલિકાના ચીફ ઓફિસર ગિરીશ સરૈયાએ પાણીના પાઉચ, ચા ના કપ અને પ્લાસ્ટિકના ઝબલા બંધ કરાવ્યા બાદ હવે લોકલ, બ્રાન્ડેડ અને આંતરરાષ્ટ્રીય વેફર્સ, બિસ્કિટ સહિતની ચીજવસ્તુ બનાવતી કંપનીઓને નોટિસ ફટકારી પ્રતિબંધિત પ્લાસ્ટિકના ઉપયોગ કરવા બદલ મોરબીમાં આવી પ્રોડકટ વેચવા પર પ્રતિબંધ ફરમાવવામાં તજવીજ શરૂ કરવામાં આવતા ખળભળાટ મચી જવા પામ્યો છે.